**DARBŲ pirkimo–PARDAVIMO SUTARTIS Nr. 05-182-2024**

**PIRKIMO NR.716715, VPP- 189(2023)**

**PAPILDOMAS SUSITARIMAS NR.1**

 **2024-09-02, Kaunas**

**UAB „Kauno vandenys“**, juridinio asmens kodas 132751369, kurios registruota buveinė yra Aukštaičių g. 43, Kaunas, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama technikos direktoriaus Dariaus Gražio veikiančio pagal 2020-04-20 generalinio direktoriaus įsakymą Nr. 2-64-2020 (toliau – **Užsakovas**),

ir

**UAB „Žilinskis ir Co“**, juridinio asmens kodas 304317232, kurio registruota buveinė yra Ateities pl. 31, Kaunas, duomenys apie įmonę kaupiami ir saugomi Lietuvos Respublikos juridinių asmenų registre, atstovaujama direktoriaus Kęstučio Kalkio, veikiančio pagal bendrovės įstatus (toliau – **Rangovas**), toliau kartu šioje darbų pirkimo–pardavimo sutartyje vadinami „Šalimis“, o kiekvienas atskirai – „Šalimi“,

Užsakovui, atlikus viešąjį darbų pirkimą, atliktą supaprastinto atviro konkurso būdu, ir Rangovo pateiktą pasiūlymą pripažinus laimėjusiu, Šalys sudarė darbų pirkimo–pardavimo sutartį, toliau vadinamą „Sutartimi“, ir susitarė dėl jos Papildomo susitarimo, toliau išvardintomis sąlygomis.

1. **Papildomo susitarimo dalykas**
	1. Papildomo susitarimo dalykas yra **paviršinių nuotekų tinklų statyba Griunvaldo g., Kauno m.** pagal Užsakovo užduotį(toliau - **Darbai**)*.*
	2. Šalys, vadovaudamosios Sutarties 6 skyriaus nuostatomis, Užsakovo pateikta informacija (priedas Nr.1), susitaria dėl Sutarties nutraukimo nuo 2024-09-09.
	3. Užsakovas įsipareigoja per 5 (penkias) darbo dienas po Papildomo susitarimo pasirašymo, Sutarties įvykdymo banko garantiją išdavusiam Bankui pateikti Užsakovo vadovo ar jo įgalioto asmens pasirašytą patvirtinimą, kad Užsakovas atsisako visų savo teisių pagal išduotą garantiją. Užsakovui neįvykdžius savo pareigos per šiame punkte numatytą terminą, papildomas susitarimas laikytinas negaliojančiu.
	4. Šalys viena kitai jokių kitų pretenzijų, reikalavimų neturi.
2. **Papildomo susitarimo galiojimas, vykdymo pradžia, trukmė ir terminai**
	1. Šis Papildomas susitarimas įsigalioja kai Šalys pasirašo jį.
3. **Kitos nuostatos**
	1. Šiuo Šalys patvirtina, kad Papildomą susitarimą perskaitė, suprato jo turinį ir pasekmes, priėmė jį kaip atitinkantį jų tikslus.
	2. Visi kiti Sutarties punktai, priedai, nepaminėti ar nepakeisti šiame Papildomame susitarime, lieka galioti ir šiam Papildomam susitarimui.
	3. Priedai:
		1. Priedas Nr.1. Tarnybinis raštas.

**ŠALIŲ REKVIZITAI**

**Užsakovo vardu Rangovo vardu**

**UAB “Kauno vandenys”** **„Žilinskis ir Co“, UAB**

Aukštaičių g. 43, Kaunas Ateities pl. 31, Kaunas

Tel. +370 37 30 17 00 Tel. +370 447 70120

Atsiskaitomoji sąskaita Atsiskaitomoji sąskaita

Nr. LT 447044060003089823 Nr. LT73 4010 0510 0370 6034

AB SEB bankas Luminor Bank, AB

Banko kodas 70440 Banko kodas 40100

Bendrovės kodas 132751369 Įmonės kodas 304317232

PVM mokėtojo kodas LT 327513610 PVM mokėtojo kodas LT100010333316

Technikos direktorius Darius Gražys Direktorius Kęstutis Kalkis